Numsa dreig weer met staking by Eskom | Maroela Media
Irvin Jim, sekretaris-generaal van Numsa, het gesê die vakbond wil Eskom se bestuur waarsku om enige dreigemente rakende dissiplinêre aksie of ontslag teen enige van sy lede wat tydens die onderhandelinge gestaak het te laat vaar.
“Numsa is baie duidelik daaroor dat ons nie enige vorm van wangedrag deur ons lede bevorder nie, maar ons bly oop vir die toepassing van dissiplinêre stappe indien daar geldige bewyse is van wangedrag. Dit is die behoorlike roete.
“Ons sal nie vir Eskom die geleentheid gee om van ons lede ontslae te raak nie aangesien dit ŉ duidelike strategie is om van ŉ groot aantal werkers ontslae te raak. Ons waarsku Eskom se bestuur, die raad en die regering as aandeelhouer dat indien hulle nie hierdie dreigement terugtrek nie hulle ons geen ander keuse laat nie as om ons grondwetlike reg uit te oefen om met ŉ beskermde staking te begin.
“Dit is hoekom ons ook ŉ vergadering aangevra het vir Maandag met die raad en minister Pravin Gordhan om oor die saak te beraadslaag ten einde ŉ oplossing te vind vir die dooiepunt.”
Jim het gesê indien die vergadering nie die gewenste resultate lewer nie, sal die vakbond met sy lede konsulteer oor of hulle moet staak. “Ons is seker dat die arbeidshof sy vorige hofbevel teen ŉ staking ter syde sal stel.”
Numsa het Woensdag met Eskom vergader om terugvoer te gee oor die kragvoorsiener se jongste loonaanbod. Die vakbond het Eskom se bestuur daarvan beskuldig dat hy ter kwade trou onderhandel en dat Eskom se bestuur se ware voorneme om werkers te ontslaan blootgelê is toe die partye byeengekom het om ŉ ooreenkoms te bereik rakende die loononderhandelinge.
Verhooging en prestaties bonusse klaar spandeer? Nou terug vir meer?
NUMSA lees ons-soek-ons-sin-en-sal-alles-tot-die-grond-vernietig-totdat-niemand-niks-het-en-dan-protes-oordat-ons-nou-nêrens-werk-het-nie Vakbond
Ag staak maar tot julle geen job het meer nie, privatiseer Eskom verjaag unies.
Sieg gaan jy dan vir my n werk gee as ons “gejaag” met word. Tel julle woorde, daar is van ons wat ons werk nodig het!!!!